שירותי דרך לרכב

שירותי דרך לרכב (באנגלית: Roadside assistance) הוא שירות הניתן לנהגי רכב מנועי, לרוכבי אופנועים או לרוכבי אופניים שבכלי רכבם אירעה תקלה מכנית, אשר אינה ניתנת לפתרון על ידם, או שמנעה מהם להמשיך בנסיעה או להגיע באופן סביר או בטוח למוסך. עובדי שירותי דרך לרכב זמינים לקריאה לשירות לצורך בדיקת הרכב וניסיון לתיקון התקלה במקום. סיוע כזה יכול להינתן על ידי מחלקות תחבורה ציבוריות, מועדוני רכב, חברות ביטוח רכב או ארגונים ייעודיים המעניקים שירותי סיוע בדרכים.

 היסטוריה 
ממוזער|רכב שירות מסוג קדילק 1929 גורר אוטובוס בשנת 1938 באוסטרליה
ממוזער|רכב סיוע בדרכים של ANWB בהולנד
בימיהם הראשונים, נהגים רבים ידעו לבצע תיקונים פשוטים בעצמם, אך ככל שהמכוניות נעשו מתוחכמות יותר, הפך הדבר לקשה יותר. מועדוני רכב מקומיים ניסו לעזור לחבריהם בכך שעודדו עזרה הדדית. לעיתים נבנתה רשימת תורנויות לעזרה, ולעיתים נשמר סכום כסף למקרה הצורך להזמנת רכב גרר.

בבריטניה, ארגונים כגון RAC (בעבר חלק מהמועדון המלכותי לרכב) ומועדון המכוניות הבריטי (AA) שהוקם ב־1905, הציעו שירותי תיקון במקום, גרירה למוסך מקומי או לבית הנהג (בדרך כלל עד 32 קילומטרים), ולעיתים גם שירותי המשך נסיעה כגון רכב שכור.HM Revenue & Customs (UK) - Vehicle breakdown services

בגרמניה, מועדון הרכב הגרמני הכללי (ADAC, Allgemeiner Deutscher Automobil-Club)החל לספק שירות דומה בשנת 1927. בהולנד, שירות "משמר הדרכים" (Wegenwacht) של ANWB התחיל לפעול רק ב־1946, בשל בגלל מלחמת העולם השנייה.

בארצות הברית, האגודה האמריקנית לרכב (AAA) הקימה את שירותי הרכב בדרכים ב-1 באפריל 1915, כאשר חמישה רוכבי אופנוע מ"מועדון הרכב של סנט לואיס" הקימו את "חיל העזרה הראשונה". הם סיירו ברחובות העיר בימי ראשון וסייעו לנהגים שנתקעו, כולל תיקונים קלים, לחברים וללא־חברים. ביום ראשון הראשון סייעו ל־24 נהגים ובתום החודש הראשון ל־171.

מרבית הארגונים הללו פועלים במסגרת "חברות במועדון" ומפעילים רכבי שירות. ב־AA הבריטי השתמשו בעבר באופנועים לפני המעבר לרכבים.

במדינות מסוימות הוצבו טלפוני חירום לאורך הדרכים, אך השימוש הרחב בטלפונים ניידים החליף את הצורך בהם. טכנולוגיית המובייל אפשרה גם את פיתוחן של אפליקציות כמו Urgent.ly, אשר מאפשרות קריאה לעזרה בדרכים באופן דיגיטלי. האפליקציה הושקה ב־2014 בארצות הברית.

 מתן השירות 
 בחלק מהאזורים, במיוחד באירופה, קיימת אגודת רכב הנתמכת או מאושרת על ידי הממשלה, והשירות ניתן לעיתים באמצעות פוליסת ביטוח הכוללת תשלום פרמיות, במקום דמי מנוי.
 השירותים עשויים להינתן גם כחלק מביטוח הרכב של הנהג, או על ידי חברות המתמחות במיוחד בסיוע בדרכים, כגון AAA בארצות הברית או AA בהממלכה המאוחדת.
 חלק מיצרני הרכב מציעים ללקוחותיהם שירותי סיוע בדרכים, לעיתים ללא תשלום, למשך תקופה מסוימת לאחר רכישת רכב חדש.

 שירותי דרך בדרכים 
הסיוע בדרכים עשוי לכלול התנעת חירום לרכב, אבחון ותיקון התקלה שגרמה להשבתה, גרירת הרכב, סיוע בהחלפת תקר, אספקת כמות קטנה של דלק כאשר הרכב נותר ללא דלק, חילוץ רכב שנתקע בשלג, או סיוע לבני אדם שננעלו מחוץ לרכבם.

 ארצות הברית 
בארצות הברית, מדינות רבות מפעילות סיוע ממשלתי בדרכים באמצעות סיירות בטיחות בכבישים, הפועלות כדי לשמור על זרימת התנועה ולספק סיוע בעת חירום. אף שאינן שייכות לגופי אכיפת החוק, סיירות אלו מעניקות שירותים חינמיים לנהגים שנתקעו בצד הדרך, מאבטחות נתיבי תנועה, מעניקות סיוע רפואי ראשוני, מזעיקות גרר לרכבים התקועים במיקומים מסוכנים או בלתי נגישים, מפנות מפגעים מהכביש לאחר תאונות, ומטפלות בתקלות קלות כגון תקר, התנעת חירום או דחיפת רכב מושבת אל מחוץ לנתיב הנסיעה. צוותים אלה פועלים לעיתים ישירות מול משטרת המדינה או אגפי התחבורה, ויוצאים לסייע גם לאחר שיחת טלפון ל-911.

 מלזיה 
במלזיה, שירותי הדרך בדרכים נכללים לעיתים בכיסוי הביטוחי הבסיסי כאשר בעלי כלי רכב רוכשים ביטוח רכב. סיוע זה עשוי לכלול שירותים נוספים. חלק מחברות הביטוח מציעות שירותי סיוע ייחודיים משלהן, ולעיתים אף שירותים בלעדיים. אם הרכב אינו מבוטח בסיוע כזה, ניתן לרכוש את השירות כתוספת לביטוח.

 ישראל 
שמאל|ממוזער|250px|עזרה ראשונה למכוניות, בדרך לירושלים הנצורה
בישראל על פי החוק כל בעל רכב מחויב בביטוח חובה. באותה הזדמנות חברות הביטוח ממליצות לנהגים את ביטוח צד ג' ואת שירותי הדרך והגרירה עם חברות הפועלות בהסדר ובשיתוף פעולה עם חברות הביטוח. בישראל חברות שירותי הדרך מחויבות לתת את שירותן 24/7 בכל ימות השנה מלבד יום הכיפורים ובפריסה ארצית.

 סל השירותים 
סל השירותים כולל, שירותי דרך בסיסיים שאינם מצריכים בהכרח גרירה כוללים התנעת רכב, החלפת גלגל, פריצת רכב נעול ותדלוק בשטח. שירותי דרך מתקדמים יותר מהווים בדרך כלל תחליף לביקור במוסך וכוללים החלפת שמשות ופנסים, טיפול במערכות חשמליות, החלפת מצבר בזירת האירוע, דיאגנוסטיקה וטיפול בבעיות במערכות המחשוב ועוד.

 ראו גם 
 תקר
 קבוצת שגריר
 ביטוח רכב
 חילוץ כלי רכב

 קישורים חיצוניים 

 שירותי דרך של חברת שגריר
 ביטוח רכב – שירותי דרך וגרירה בעידן החשמלי 

הערות שוליים

*
*
רכב
קטגוריה:תאונות דרכים
קטגוריה:בטיחות בתחבורה
קטגוריה:תחבורה